ToekomsVenster: Hy stel nooit teleur | Maroela Media
(Foto: Alex Perez/Unsplash)
Ek wil die Here loof! Here my God, U is baie groot, U is beklee met koninklike luister, U is met 'n kleed van lig omhul. – Psalm 104:1-2
Die tyd is gevaarlik, onseker, spanningsvol en gelaai met innerlike konflik. Dit opsigself is te verstane, immers, ons woon in 'n buitegewone tyd. Meer as 100 miljoen mense wêreldwyd het reeds die Covid-19-virus opgedoen.
Die pandemie is nie meer ver nie, dis naby, ja, vir baie van ons het mense in ons familie, vriende, kollegiale en geloofskringe siek geword. Covid-19 is nie 'n teoretiese bedreiging nie, dit is 'n ongenaakbare monster wat niks en niemand ontsien nie.
Hoe bly 'n mens gefokus, gelowig en gemotiveerd in so 'n tyd?
Verskoon die Engels maar daar is 'n pragtige liedjie wat sê:
Die Bybel sê fokus jou aandag by God en sy onverbloemde en oorvloedige genade. Moenie vasval in aardse realiteite nie. Neem daarvan kennis, tref al die voorsorg wat jy kan en leef met jou oë op die volmaakte heerlikheid van God.
Rig julle gedagtes op die dinge wat daarbo is, nie op die dinge wat op die aarde is nie, 3want julle het gesterwe, en julle lewe is saam met Christus verborge in God. – Kol 3:2